На выставе былі прадстаўлены макеты помнікаў архітэктуры, аўтарамі якіх сталі навучэнцы і педагогі з усіх рэгіёнаў Гомельшчыны. Стварэнне такой экспазіцыі выклікала ў саміх аўтараў непадробленую цікавасць да дойлідства. У сваіх работах дзеці з дапамогай настаўнікаў спрабавалі раскрыць рэгіянальныя асаблівасці архітэктуры Гомельскай вобласці са старажытных часоў да нашых дзён, самі азнаёміліся з рознымі архітэктурнымі стылямі і азнаёмілі з імі наведвальнікаў выставы.